नेकपा (माओवादी केन्द्र)का नेता वर्षमान पुनसहित रोल्पाका प्रतिनिधिसभा र प्रदेशसभा उम्मेदवार एवम् वाम गठबन्धनका नेता कार्यकर्ता सवार गाडीमा बिद्युतीय धरामप (एम्बुस) बिस्फोट भएको छ । एम्बुस विस्फोट गराउनेतर्फ लक्षित गरि प्रहरीले १०र१२ राउन्ड फायर गरेको थियो । करिव एक सय मिटर अगाडि युवा देखेर प्रहरीले फायर समेत गरेको थियो ।
माडी गाउँपालिका १ भिताबाङ र पेडिखोलाको बिच सडकखण्डमा तार बिछ्याएर पुन चढेको बा १५ च ८७२८ गाडीमा एम्बुस गराइएको थियो । सुकीदहको सुखा ओडारमा चुनावी सभा सम्पन्न गरेर शनिबार बिहान राङ्सीको चुनावी सभालाई सम्बोधन गर्न जाने क्रममा पौने ११ बजेतिर बिस्फोट गराइएको हो ।
जिल्ला प्रहरी कार्यलय रोल्पाका प्रहरी नायब निरीक्षक सुदर्शन पन्थीका अनुसार घटनामा संलग्नहरुको खोजीकार्य भइरहेको छ । प्रहरीले चुनावी खारेजी अभियानमा लागेको नेकपाले बम बिस्फोट गराइको आशंका गरेको छ। घर्तीलगायत सबै नेताहरु घर्तीगाउँमा बसेका छन् । थप सुरक्षाका साथ राक्सीको कार्यक्रममा जाने तयारी भइरहेको छ । शुक्रबार नेकपा माओवादी केन्द्रका नेता जनार्दन शर्मा चढेको गाडी लक्षित गरी रुकुममा बिस्फोट गराइएको थियो ।